Apeness var fra Borre i Vestfold. Han ble soldat i 1783 og deltok i felttoget mot Sverige i 1788. Deretter var han underoffiser i fem år. I 1789 kjøpte han gården Apenes fra sin mor. År 1794 ble han lensmann i Borre, et verv han hadde i 30 år. Staten kjøpte gården i 1819 til bruk for marinens nye hovedkvarter i Horten, Karljohansvern. Etter å ha vært bolig for marine-funksjonærer og sykehus er nå bygningen i bruk som kunstgalleri.